Verdoble
Verdoble (El Verdoble en catalan) es una aiga occitana e catalana que nais a Cubièra (Aude) e que s'escampa dins Aglin a Estagell (Pirenèus Orientals), aprèp un cors, plan sinuós, de 46,8 km, entièrament en region d', ancianament de Lengadòc-Rosselhon.

Geografia

Comunas traversadas 
 Cubièra, Solatge, Rofiac de las Corbièras, Dulhac jos Pèirapertusa, Cucunhan, Padèrn, Pasiòls (Aude);
  Talteüll e Estagell (Pirenèus Orientals).
Dins la comuna de Cubièra, son nom es Ruisseau des Tuileries en francés sus la mapa IGN .

Toponimia 
Verdoble es atestat al sègle I, Vernodubrum (latinizacion). Es un nom d'origina gallesa, uerno-dubros, -ā e son sens es « riu dels vèrnhes », de uernā(s) , uerniā, uernon, « la vernheda, la verneda, lo vernet », e de dubrā, « las aigas » . L'evolucion regulara seriá *Ver(n)dobre, mès ambe doás r successius, la dissimilacion èra gaireben obligatòria; l'atraccion de doble a jogat tanben.

Lòcs 
 Lo Castèl de Pèirapertusa tresplomba la val de Verdoble al sud (sus la crèsta que separa Rofiac de las Corbièras, dins la val de Verdoble, de Dulhac jos Pèirapertusa;
 La Cauna de l'Aragó tresplomba la val de Verdoble (comuna de Talteüll);

Nòtas e referéncias 

Per accedir als articles alemand, francés e rus : https://de.wikipedia.org/wiki/Verdouble
Aiga d'Aude